วันนี้พอดีทานน้ำที่มีขี้หนูไป ไม่รู้ว่าตกมาใส่ตอนไหน จะเป็นอะไรไหมค่ะควรต้องทำอย่างไร กลัวค่ะ รบกวนตอบหน่อยค่ะ
สวัสดีค่ะ ในอุจจาระของหนูนั้นก็เหมือนอุจจาระของสัตว์ทั่วไป ที่อาจมีเชื้อแบคทีเรียปนเปื้อน แต่ในหนูอาจจะมีเชื้อฉี่หนูอยู่ได้ด้วยเชื้อแบคทีเรียที่ทำให้เกิดโรคฉี่หนูมีชื่อว่า เล็ปโตสไปรา (Leptospira) โดยติดต่อกันผ่านทาง ปัสสาวะหรืออุจจาระสัตว์ติดเชื้อที่ปนเปื้อนมากับน้ำ ดินที่เปียก แบคทีเรียชนิดนี้สามารถไชเข้าสู่ร่างกายได้ทางเยื่อบุตา ปาก จมูกของคน รวมถึงรอยแผล รอยขีดข่วนทั้งหลาย หรือแม้แต่ผิวหนังปกติที่แช่อยู่ในน้ำเป็นเวลานานจนอ่อนนุ่มดังนั้นในกรณีนี้คงต้องเฝ้าระวังอาการค่ะ หากมีไข้สูง คลื่นไส้ ปวดเมื่อยขา ตาแดง ควรรีบไปพบแพทย์และควรกำจัดหนูออกจากที่อยู่อาศัยเพื่อสุขอนามัยที่ดีค่ะ